Аказанне даведачна-інфармацыйных паслуг ажыццяўлялася ў аўтаматызаваным і традыцыйным рэжымах з выкарыстаннем разгалінаванай сеткі каталогаў і картатэк, якая дапамагае раскрыццю фондаў у розных аспектах. Эфектыўнасці пошуку рэлевантнай інфармацыі спрыяла магчымасць выкарыстання ЭК БД па беларускаму і расійскаму заканадаўствах, бібліяграфічных баз ІНІГН РАН, РКП, РДБ, РНБ, нацыянальных бібліяграфій замежных краін і інш. У 2003 г. карыстальнікі маглі атрымліваць тэксты неабходных артыкулаў з БД EBSCO і Pro Quest, а таксама праз службу дастаўкі Subito. Dokumente aus Bibliotheken e.V. (ФРГ) у рамках праграмы па паляпшэнні доступу да навуковай інфармацыі (PERI), ініцыіраванай Міжнароднай сеткай па даступнасці навуковых публікацый (INASP), і ў межах выдзеленага праграмай фінансавання. Магчымасць выкарыстання бібліяграфічных і даведачных БД на CD-ROM а таксама бібліяграфічных і даведачных рэсурсаў Інтэрнет зяўлялася станоўчым фактарам у павышэнні якасці абслугоўвання. Найбольш прывабным для карыстальнікаў заставалася атрыманне інфармацыі ў пакетным рэжыме.